Die wêreld in foto’s – 3 Augustus 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Tom Weatherill (84), ’n veteraanlid van die Britse koninklike lugmag, stap saam met Maraki Tewdros (5) nadat hy haar die “Thank You”- teken van sowat 18 m x 3 m deur die kunstenaar Sarah Arnett op die oewer van die Thames in Londen, gewys het. Die Royal British Legion het onlangs ŉ beweging begin om dankie te sê aan almal wat gedurende die Eerste Wêreldoorlog diens gedoen het. (Foto: Kirsty Wigglesworth, AP) Hermijntje Drenth, Wileke Vossen, Marleen Verburgh en Kirsten Wielaard (van regs na links) van Nederland Vrydag in aksie gedurende die Europese roeikampioenskap in Glasgow, Skotland. (Foto: Darko Bandic, AP) Aktrises van die surrealistiese seeleeu-komedie Lucille en Cecilia gesels met kinders in ŉ straat in Edinburg, Skotland. Die 2018 Edinburgh Festival Fringe duur van 3 tot 27 Augustus. (Foto: Han Yan, Xinhua) Die Britse sanger Tom Odell tree Donderdag op by die Jordanië-fees in Amman, Jordanië. (Foto: Mohammad Abu Ghosh, Xinhua) Werknemers spuit water om toeskouers tydens die wêreldtoer van die strand-vlugbalreeks Vrydag in Wene, Oostenryk, af te koel. (Foto: Ronald Zak, AP)